|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **8.** |
| **Mjesto i datum izvođenja aktivnosti:** |  | **Redni broj sata** | **25.** |
| **Nastavna tema:** | **Stereotipi** | **Broj sati izvedbe:** | **1** |
| **Sadržaj koji se obrađuje:** | **Diskriminacija** |
| **Očekivanja međupredmetnih tema** | | | |
| goo A.3.1. Promišlja o razvoju ljudskih prava.  goo A.3.2. Uočava važnost Ustava Republike Hrvatske i drugih temeljnih dokumenata u zaštiti ljudskih prava.  goo B.3.1. Promiče pravila demokratske zajednice.  goo C.3.2. Doprinosi društvenoj solidarnosti.  osr B 3.1. Obrazlaže i uvažava potrebe i osjećaje drugih.  osr B 3.4. Suradnički uči i radi u timu.  osr C 3.2. Prepoznaje važnost odgovornosti pojedinca u društvu. | | | |
| **Ključni pojmovi:** | ljudska prava, predrasude, stereotipi, Ustav RH, diskriminacija | | |
| **Potrebno pripremiti:** | radni listići (Prilog 1), PPT (Prilog 3) | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Uvodna aktivnost/motivacija  Razrednik/razrednica dijeli radne listiće (Prilog 1). Učenici rade u paru.  Po završetku učenici otkrivaju što su zapisali te obrazlažu kojim su se kriterijima vodili prilikom povezivanja ličnosti i postignuća.  Razrednik/razrednica učenicima otkiva imena ličnosti i točan rezultat (Prilog 2).  Razrednik/razrednica najavljuje da će na satu razgovarati o stereotipima i što oni mogu donijeti.  Cilj sata je osvijestiti što su stereotipi i predrasude radi prevencije diskriminacije u društvu.  **Središnji dio**  Razrednik/razrednica postavlja pitanja i razgovaraju:   * Jeste li se susretali s riječi stereotip? * Što ona znači? * Nabrojite neke poznate stereotipe. * Što je predrasuda? * Nabrojite neke poznate predrasude.   Razrednik/razrednica uvodi učenike u razgovor o stereotipima koji se pojavljuju u vicevima.  Razgovaraju:   * Možemo li na temelju uvriježenih stereotipa steći predrasudu o određenoj grupi ljudi na temelju njihove nacionalnosti, vjere, spola, izgleda, zanimanja, političkih uvjerenja i dr. * Navedite neke primjere iz života gdje je na temelju predrasude došlo do diskriminacije određene grupe ljudi ili pojedinca. * Na koji način je određena osoba ili grupa diskriminirana? * Poznaju li se međusobno? * Što kršimo ako na temelju stereotipa, odnosno predrasude isključujemo, odbacujemo ili povrjeđujemo određenu skupinu ljudi? Obrazloži.   PPT  Razrednik/razrednica učenicima na PPT-u prikazuje popis ljudskih prava.  Rad u grupi  Zadatak:   1. Izdvojiti jednu grupu ljudi na temelju uvriježenih stereotipa. 2. Opisati oblike diskriminacije koja se vrši prema toj grupi ljudi. 3. Navesti koja ljudska prava su time prekršena.   Prezentiraju i obrazlažu napisano.  **Završni dio**  Razrednik/razrednica postavlja pitanja:  Što možemo učiniti kako bismo izbjegli predrasude o ljudima?  Zaključuju o važnosti ljudskih prava. | | | |

**Prilog 1**

Poveži likove s fotografija i postignuća za koje misliš da se odnosi na njih

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | |  |  | | --- | --- | | **postignuće** | **upiši slovo koje se nalazi ispod fotografije** | | * Dizajner/dizajnerica odjeće |  | | * Razvio/la ugrađeni letački softver za NASA-in program Apollo |  | | * Majka/otac modernog Pokreta za ljudska prava |  | | * Tromotornim avionom (Kanarinac) preletio/preletjela sjeverni Antartik |  | | * Košarkaš/košarkašica NBA lige |  | | * Baletni plesač/plesačica |  | |
| **a)** | **b)** | **c)** |
|  |  |  |
| **d)** | **e)** | **f)** |

**Prilog 2**

1. Rosa Parks – Majka/otac modernog Pokreta za ljudska prava
2. Margaret Hamilton – Razvio/la ugrađeni letački softver za NASA-in program Apollo
3. Guccio Gucci – Dizajner/dizajnerica odjeće
4. Wat Misaka – Košarkaš NBA lige
5. Arthur Mitchell – Baletni plesač/plesačica
6. Amelia Mary Earhart – Tromotornim avionom (Kanarinac) preletio/la sjeverni Antartik

**Prilog 3**

**Izraditi PPT**

**Ljudska prava u Republici Hrvatskoj**

U RH su svakom čovjeku neovisno o njegovoj rasi, boji kože, spolu, jeziku, vjeri, političkom ili drugom uvjerenju, nacionalnom ili socijalnom podrijetlu, imovini, rođenju, naobrazbi, društvenom položaju i drugim osobinama Ustavom zajamčena prava i slobode.

1. Pravo na ljudsko dostojanstvo
2. Pravo na život
3. Zabrana mučenja i nečovječnog ili ponižavajućeg postupanja ili kazne
4. Zabrana ropstva i prisilnog rada
5. Pravo na slobodu i osobnu sigurnost
6. Pravo na poštovanje privatnog i obiteljskog života, doma i komuniciranja
7. Pravo na zaštitu osobnih podataka
8. Pravo na stupanje u brak i pravo na osnivanje obitelji
9. Sloboda mišljenja, savjesti i vjeroispovijedi, koje uključuje pravo na prigovor savjesti
10. Sloboda izražavanja i informiranja
11. Sloboda okupljanja i udruživanja
12. Pravo na obrazovanje
13. Sloboda izbora zanimanja i pravo na rad
14. Pravo na vlasništvo
15. Pravo na azil u slučaju izbjeglištva
16. Pravo na nediskriminaciju
17. Pravo na kulturnu, vjersku i jezičnu raznolikost
18. Pravo na ravnopravnost žena i muškaraca
19. Pravo djece na posebnu zaštitu potrebnu za njihovu dobrobit
20. Pravo osoba s invaliditetom na integraciju
21. Zabrana rada djece i pravo mladih
22. Pravo na zdravstvenu zaštitu
23. Pravo glasovati i biti biran na izborima,
24. Pravo na slobodu kretanja i boravka
25. Pravo na pošteno suđenje

*Skraćeni popis ljudskih prava koji se nalazi u Općoj deklaraciji o ljudskim pravima, Međunarodnoj konvenciji o građanskim i političkim pravima, Međunarodnoj konvenciji o ekonomskim, socijalnim i kulturnim pravima, Europskoj konvenciji o ljudskim pravima i skraćenoj Europskoj socijalnoj povelji.*