|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **8.** |
| **Mjesto i datum izvođenja aktivnosti:** |  | **Redni broj sata** | **26.** |
| **Nastavna tema:** | **Istražujemo zanimanja** | **Broj sati izvedbe:** | **1** |
| **Sadržaj koji se obrađuje:** | **Profesionalni razvoj** |
| **Očekivanja međupredmetnih tema** | | | |
| uku A.3.1. Upravljanje informacijama. Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema.  uku D.3.2. Suradnja s drugima. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  uku B.3.3. Prilagodba učenja. Učenik regulira svoje učenje mijenjanjem plana ili pristupa učenju, samostalno ili uz poticaj učitelja.  pod A.3.3. Upoznaje i kritički sagledava mogućnosti razvoja karijere i profesionalnog usmjeravanja.  ikt C 3.1. Učenik samostalno provodi jednostavno istraživanje, a uz učiteljevu pomoć složeno istraživanje radi rješavanja problema u digitalnome okružju.  ikt C 3.3. Učenik samostalno ili uz manju pomoć učitelja procjenjuje i odabire potrebne među pronađenim informacijama. | | | |
| **Ključni pojmovi:** | zanimanje, stupnjevi obrazovanja, tržište rada, zapošljavanje, nastavak školovanja | | |
| **Potrebno pripremiti:** | razrednik/razrednica: proučiti priloge (Prilog 3), pribadače  učenici: papiri, pribor za pisanje, mobiteli ili tableti | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razrednik/razrednica najavljuje da će sat posvetiti istraživanju zanimanja te da je cilj sata prepoznati vlastite kompetencije, istražiti obližnje srednje škole i usporediti ih s potrebama tržišta rada.  Postavlja pitanja:  Čime se bave članovi vaše obitelji?  Odgovara li njihovo obrazovno usmjerenje (završena škola/fakultet) zanimanju kojim se trenutno bave?  Kako su se odlučili za to zanimanje?  Koje kompetencije su im potrebne za obavljanje tog posla?  Na što se najčešće znaju požaliti vezano uz posao?  **Središnji dio**  Aktivnost  Rad u grupi.  Učenici pripremaju potreban pribor (Prilog 1).  Razrednik/razrednica napominje da koriste samo jednu stranu papira jer će po završetku izložiti sve istraživačke radove na pano.  Zadatak:   1. grupa   Istražiti i zapisati stupnjeve školovanja te kako osoba koja završi određenu školu može nastaviti školovanje ili koje poslove (ne)može raditi po završetku iste (osnovna škola, pomoćno zanimanje, dvogodišnji, trogodišnji, četverogodišnji, petogodišnji strukovni programi, gimnazija).   1. grupa   Istražiti, izdvojiti i zapisati što više zanimanja, opisati ih (Prilog 2).   1. grupa   Istražiti, prikupiti i zapisati informacije o mogućnostima školovanja u okolici.   1. grupa   Istražiti, izdvojiti i zapisati informacije o kriterijima za upis u srednje škole.  Učenici unutar grupa istražuju, a voditelji grupa zapisuju potrebne podatke. Razrednik/razrednica usmjerava učenike te im daje dodatna pojašnjenja (Prilog 3).  Po završetku rada u grupi voditelji grupa predstavljaju istraživačke radove.  **Završni dio**  Razgovaraju o rezultatima istraživačkog rada.  Rezultate istraživačkog rada postavljaju na pano. | | | |

**Prilog 1**

Potrebno za grupni rad

* tablet ili mobitel
* papir
* olovka

**Prilog 2**

(zanimanje je grupa sličnih poslova tipična za više poduzeća, dok je područje djelatnosti grupa ljudi uključena u proizvodnju slične robe ili usluga)

**Prilog 3**

Popis srednjih škola u Republici Hrvatskoj po županijama:

<https://e-usmjeravanje.hzz.hr/srednje-skole>

Nacionalna klasifikacija ZANIMANJA:

<https://narodne-novine.nn.hr/clanci/sluzbeni/2010_12_147_3736.html>

Polazne osnove Hrvatskoga kvalifikacijskog okvira (4. – 5. str; 6.1 Razine)

<https://vlada.gov.hr/UserDocsImages//2016/Sjednice/Arhiva//243%20-%2012.pdf>

Zanimanja po područjima:

<https://e-usmjeravanje.hzz.hr/Pretraga>