|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **8.** |
| **Mjesto i datum izvođenja aktivnosti:** |  | **Redni broj sata** | **30.** |
| **Nastavna tema:** | **Uvjeri me/Povjeruj mi** | **Broj sati izvedbe:** | **1** |
| **Sadržaj koji se obrađuje:** | **Medijska pismenost** |
| **Očekivanja međupredmetnih tema** | | | |
| ikt A 3.3. Učenik aktivno sudjeluje u oblikovanju vlastitoga sigurnog digitalnog okružja.  ikt C 3. 2. Učenik samostalno i djelotvorno provodi jednostavno pretraživanje, a uz učiteljevu pomoć složeno pretraživanje informacija u digitalnome okružju.  osr B 3.4. Suradnički uči i radi u timu.  uku A.3.4. Kritičko mišljenje. Učenik samostalno kritički promišlja i vrednuje ideje. | | | |
| **Ključni pojmovi:** | medijska pismenost, dezinformacije, lažne vijesti, sadržaj | | |
| **Potrebno pripremiti:** | tableti ili mobiteli, papiri, olovke, izraditi PPT (Prilog 1) | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razrednik/razrednica najavljuje da je cilj sata prepoznati razliku između informacija i dezinformacija, njihove namjere i točnosti.  Postavlja pitanja:  Jeste li kada pročitali neku vijest ili informaciju koja vam se činila neobična/čudna/izmišljena?  Navedi primjere.  **Središnji dio**  PPT (Prilog 1)  Učenici navode primjere gdje su se susreli s dezinformacijama ili lažnim vijestima.   1. Aktivnost – prepoznaj vijest   Rad u grupama  Zadatak:  Na internetu pronađite neku vijest i analizirate sadržaj koji ste pročitali.  Razrednik/ razrednica daje upute:   1. Podrijetlo informacije (tko je objavio sadržaj) 2. Izvor (tko je autor sadržaja) 3. Datum 4. Mjesto (odredi mjesto gdje je sadržaj prikupljen) 5. Motivacija (što vam autor sadržaja zapravo želi poručiti iz ove vijesti)   Učenici izlažu svoje bilješke.   1. Aktivnost – stvori vijest   Rad u grupi  Razrednik/razrednica daje upute:   1. Pronađi na internetu neku točnu informaciju ili vijest 2. Osmisli senzacionalistički naslov 3. Izostavi važne informacije 4. Dodaj lažne i izmišljene informacije   Predstavnici grupa čitaju svoje vijesti.  **Završni dio**  Razrednik/razrednica s učenicima razgovara o važnosti medijske pismenosti i zaključuje sat. | | | |

**Prilog 1**

Prvi znaci lažne vijesti i dezinformacije:

* Naslov teksta je bombastičan
* Širi se društvenim mrežama
* Tekst je objavljen na internetskoj stranici koja ima neobičnu domenu.

Što smatramo lažnim vijestima i dezinformacijama:

* lažna veza – kada naslov, vizualni sadržaj i drugo nisu u skladu sa samim sadržajem
* lažni kontekst – kada se izvorni sadržaj koristi i dijeli u drugom kontekstu
* izmijenjen sadržaj – kada je izvorna informacija ili slika izmijenjena da zavara (npr. fotomontaža)
* izmišljen sadržaj – novi sadržaj koji je potpuno lažan, dizajniran da zavara i prouzroči štetu

*Prilagođeno iz izvora:* [*https://www.medijskapismenost.hr*](https://www.medijskapismenost.hr)